# Blue Lines

### A Wikipédiából, a szabad lexikonból.

| Zeneportál

Massive Attack Blue Lines
nagylemez
Megjelent | 1991.
Felvételek | –
Stílus | Trip Hop (elektronikus zene)
Hossz | 40 perc 55 mp
Kiadó | Circa Records
Producer | Robert Del Naja, Grant Marshall, Andrew Vowles
Kritikák

- AMG link
- IBM link

Massive Attack-kronológia
Daydreaming (S) 1990 | Blue Lines (1991) | Protection (1994)

A Blue Lines (sz. sz. „Kék vonalak”) a brit elektronikus zenei együttes, a Massive Attack bemutatkozó albuma, mely 1991. augusztus 6-án jelent meg a Virgin Recordsnál. Általában a trip hop műfaj első albumaként tartják számon (bár e kifejezést csak évekkel később kezdték alkalmazni). A lemez „masszív” kritikai és közönségsikert aratott az Egyesült Királyságban, bár másfelé eredeti megjelenésekor kevésbé fogyott jól az album. Ma már kevésbé tartják jelentősnek, inkább a sokkal érettebb, kiforrottabb, koncepciózusabb második, Protection című album előzményének, ahhoz készült tanulmánynak tekintik.

Zeneileg az album, és maga a trip-hopnak nevezett műfaj is, a régebbi „fekete zenék” (jazz, hip-hop), az elektronikus zene és a dub műfaj sajátos keverékének tekinthető, és az együttest az 90-es évek jelentősként elfogadott zenekarává tette (ld. lentebb).

## [szerkesztés] Kritikák

### [szerkesztés] Zene

1997-ben Blue Linest a HMV, a Channel 4, a The Guardian és a Classic FM által közösen készített felmérés „minden idők 21-edik legnagyszerűbb albumának” értékelte. 1998-ban a Q zenei magazin olvasói egy szavazáson a lemezt minden idők 58-adik legnagyszerűbb albumaként aposztrofálták.

Az album számai közül mind a kritikusok, mind a közönség körében (az MTV2, NME, illetve egyéb csatornák és magazinok által végzett felmérések szerint is) az Unfinished Sympathy fogadtatása volt a legkedvezőbb. Amint a BBC egy kritikusa írta ([1]): „Tipikus soul zene, szembeszökő szimfonikus jellegzetességekkel [...] olyan érzelmi hatással, melyet nehéz szavakba önteni: egyfajta nyugtalanság, elveszettség érzése; de egyben valami nagyszerűségé is. Azok az emberek, akik meghallották, a rajongóivá váltak, a végtelenségig újra- meg újrajátszva a dalt [...] A média »trip hopnak« keresztelte a stílust – a Massive Attack utálta ezt a kifejezést, de hosszú időre ráragadt”.

A lemez számai közül a Safe from Harm, az Unfinished Sympathy, és a Lately ugyanabba a soul alapú, a női szólóénekes dominanciájával jellemezhető lágyabb stílusba tartozik: az első lendületes, az utolsó szomorkás, az Unfinished pedig valahol a kettő között. A címadó Blue Lines meglehetősen monoton, jellegtelen hip-hopszám, ugyancsak ehhez a rap-elős szériához tartozik a csapat korai ars poeticájának mondható Five Man Army, illetve a Daydreaming. A One love-ot és a Hymn of the Big wheel-t Horace Andy reggae-énekes hangja jellemzi, utóbbi, az Unfinished mellett a lemez másik erősségének mondható, valóban himnikus számban megszületik az a reggae-alapú, de a jamaicai műfaj optimizmusából kicsit lejjebb adó jellegzetes hangzás, mely az együttes későbbi albumain is megtalálható. Végül a Be Thankful for What You've Got (szintén a lemez erősségének mondható) is jellegzetes afro-amerikai hangzást idéz vékony hangú „néger” vokáljaival. Technikai, illetve zeneszerzési paradigmák szempontjából az együttes erősen hangmintaorientáltnak tartja ezt a lemezét.

### [szerkesztés] Klipek

A lemez négy dalához készült videoklip Baillie Walsh rendezésében. Az első – Daydreaming – mérsékelt siker volt, a másodikként megjelent Unfinished Sympathy viszont, melyben a színesbőrű Shara Nelson énekesnő énekelve rója Bristol utcáit, az MTV leggyakrabban sugárzott klipjei közé tartozott. A felvételen az együttes tagjai is feltűnnek, amint messziről, felváltva követik az énekesnőt. A Safe from Harm sötét hangulatú, gettós-lépcsőházas klipjét a lemezről utolsóként a Be Thankful for What You've Got követte, de mivel a klipben egy teljes sztriptíz látható, ezt a felvételt a tévéadók csak éjfél után sugározhatták.

## [szerkesztés] Egyéb

Érdekességként megemlítendő, hogy a Massive Attack 1991-ben, a lemez megjelenése idején a rádióadók nyomására ideiglenesen Massive-re változtatta a nevét az öbölháborúval való képzettársítások elkerülésének érdekében.

## [szerkesztés] Dalok

1. Safe from Harm (Cobham/Del Naja/Marshall/Nelson/Vowles) – 5:16
2. One Love (Cobham/Del Naja/Marshall/Vowles/Williams) – 4:48
3. Blue Lines (Bennett/Brown/Carlton/Del Naja/Geurin/Marshall/Sample/Scott/Thaws/Vowles, +egy sample-t tartalmaz James Browntól) – 4:21
4. Be Thankful for What You've Got (DeVaughn) – 4:09
5. Five Man Army (Del Naja/Marshall/Thaws/Vowles/Williams) – 6:04
6. Unfinished Sympathy (Del Naja/Marshall/Nelson/Sharp/Vowles) – 5:08
7. Daydreaming (Badarou/Del Naja/Marshall/Thaws/Vowles) – 4:14
8. Lately (Brownlee/Del Naja/Marshall/Nelson/Redmond/Simon/Simon/Vowles) – 4:26
9. Hymn of the Big Wheel (Neneh Cherryvel) (Andy/Cherry/Del Naja/Marshall/Vowles) – 6:36

## [szerkesztés] Közreműködők

- Shara Nelson – ének
- Horace Andy – ének
- Gavyn Wright – zenekarvezető
- Paul Johnson – basszusgitár
- Kevin Petrie – hangmérnök
- Neneh Cherry – hangszerelés
- Grant "Daddy G" Marshall – ének
- Will Malone – karmester
- Tricky – ének
- Andrew "Mushroom" Vowles – billentyűs hangszerek
- Tony Bryan – ének
- Jeremy Allom – hangmérnök (keverés)
- Robert "3D" del Naja – ének
- Mikey General – vokál
- Johnny Dollar – billentyűs hangszerek, producer

## [szerkesztés] Helyezések

- Billboard Music Charts (North America) – singles
- 1991 Safe From Harm Modern Rock Tracks No. 28
- 1991 Safe From Harm Hot Dance Music/Club Play No. 35
- 1991 Safe From Harm Hot Dance Music/Maxi-Singles Sales No. 32

## [szerkesztés] Külső hivatkozások

- Dalszövegek

| Minden idők 500 legjobb albuma - Rolling Stone magazin
Előző album: Roxy Music For Your Pleasure 394. | Blue Lines 395. | Következő album: ZZ Top Eliminator 396.

A lap eredeti címe "http://hu.wikipedia.org../../../b/l/u/Blue_Lines_9c9d.html"

Kategóriák: Massive Attack-albumok | Trip-hop albumok | 1991 nagylemezei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Español
- Italiano
- Polski